Offentliggørelse af en ansøgning om ændring af varespecifikationen for en betegnelse i vinsektoren i henhold til artikel 105 i Europa-Parlamentets og Rådets forordning (EU) nr. 1308/2013

(2020/C 152/05)

Denne offentliggørelse giver ret til at gøre indsigelse mod ansøgningen, jf. artikel 98 i Europa-Parlamentets og Rådets forordning (EU) nr. 1308/2013 (1), senest to måneder efter datoen for offentliggørelsen af denne meddelelse.

ANSØGNING OM ÆNDRING AF PRODUKTSPECIFIKATIONEN

»Rioja«

PDO-ES-A0117-AM06

Ansøgningsdato: 24.9.2018

1. Regler, der finder anvendelse for ændringen

Artikel 105 i forordning (EU) nr. 1308/2013 — væsentlig ændring

2. Beskrivelse og begrundelse for ændringen

2.1. Berigtigelse

Korrektion af en fejl konstateret i ordlyden af punkt b.7.1, andet afsnit, i produktspecifikationens afsnit 8 (»gældende krav«). Dette berører ikke enhedsdokumentet.

Ordlyden skal ændres til:

»Kvalifikationsprocessen vil blive udført pr. homogen forsendelse eller batch og skal udføres i overensstemmelse med de normer for vin, som gælder for den beskyttede oprindelsesbetegnelse »Rioja«, og som er udarbejdet af kontrolorganet«.

2.2. Fjernelse af begrænsningen for anvendelse af visse hvide sorter

I produktspecifikationens punkt 3.b.1 ændres overskrifterne »HVID« og »ROSÉ«, og i enhedsdokumentet ændres punkt 2.5.1 »Særlig ønologisk fremgangsmåde«.

Den linje, hvor det fremgår, at sorterne Chardonnay, Sauvignon Blanc og Verdejo ikke må være fremherskende i det endelige produkt i tilfælde af hvid- og rosévin, skal slettes.

Kontrolorganet for den beskyttede oprindelsesbetegnelse »Rioja« udvidede kataloget over tilladte hvide og røde sorter i 2008 og 2009. Dette var en strategisk beslutning i overensstemmelse med anbefalingerne i den strategiske plan for Rioja-vin 2005-2020 i lyset af markedsmulighederne.

Med hensyn til at bevare hvidvinenes kendetegn besluttede kontrolorganet, at sorterne Chardonnay, Sauvignon Blanc og Verdejo ikke måtte være fremherskende i det færdige produkt. Tanken var, at hvis de blev tilført, ville det give en supplerende note og tillade en gradvis beherskelse af disse sorters dyrkning og håndtering.

De kommercielle resultater af beslutningen var meget positive, da vurderingen af kvaliteten af hvidvin fra Rioja steg betydeligt, og der blev opnået vækstrater, som var meget højere end markedsgennemsnittet.

På denne baggrund blev det på plenarmødet i kontrolorganet for den beskyttede oprindelsesbetegnelse »Rioja« den 11. november 2016 aftalt at fjerne begrænsningen for andelen af sorterne Chardonnay, Sauvignon Blanc og Verdejo i det færdige produkt på grund af den kommercielle interesse i dem og på grund af deres dokumenterede egnethed til kvalitativ håndtering.

2.3. Ny mærkning »Viñedo singular« [enkeltmarksvin] og betingelser for anvendelse

Forskellige punkter i produktspecifikationen (3.b.3, 4, 5, 8.b.1, 8.b.3.4, 8.b.4.1, 8.b.4.3, 8.b.5.2, 8.b.5.3, 8.b.5.5, 8.b.6.2, 8.b.6.3, 8.b.6.4, 8.b.7.3, 8.b.9, 8.b.10.3, 8.b.10.5, 8.b.10.9) og i enhedsdokumentet (2.5.1 forarbejdningsafkast, 2.5.2, 2.6 sidste punktum, 2.9, mærkning) skal ændres for at indføre betingelserne for at anvende begrebet »viñedo singular« [enkeltmarksvin].

Reaktionen på forbrugernes anmodning om yderligere oplysninger om vinens oprindelse på etiketten, producenternes interesse i at fremme vin med en bestemt oprindelse og begrænset til et bestemt sted, og behovet for at tilrettelægge og standardisere det eksisterende udbud af vin og eventuelle nye tilsætninger: Alle disse forhold betød, at det var en god idé inden for rammerne af den fjerde tillægsbestemmelse i lov nr. 6/2015 at fastsætte betingelserne for anerkendelse af denne vin fra mindre geografiske enheder, som i Riojas særlige tilfælde har fået betegnelsen »viñedos singulares« eller enkeltmarker.

I lyset af denne situation er der udarbejdet forskellige forslag, og alternativerne er blevet analyseret inden for de sidste to år. Der er indhentet udtalelser fra eksperter, og der er afholdt debatter for at se på alle detaljer. Resultatet er en forordning, der tager hensyn til succesen med de eksisterende kategorier, og som bygger på disse for at give oplysninger, som visse forbrugere sætter pris på.

Enkeltmarker skal være afbalancerede, med begrænset vinstokvækst og skal opfylde visse kvalitative krav, som sammen med oprindelsen bidrager til produktionen af vin af høj kvalitet.

Derfor og på grund af den obligatoriske sporbarhed er der fastlagt procedurer for at sikre denne balance. men der er også begrænsninger med hensyn til alder, udbytte, dyrkningsmetoder, høst og forarbejdning. Den organoleptiske bedømmelse er mere krævende, og tilknytningen til vinbruget skal være af længere varighed.

Dette baner vejen for en bredere vinproduktion i Rioja, hvilket uden tvivl vil være med til at fremme profilen som en førende og banebrydende BOB samt blive værdsat af influencere og opinionsdannere.

2.4. Ændringer i betingelserne for anvendelse af de traditionelle benævnelser »Reserva« og »Gran Reserva«

I produktspecifikationens punkt 3.C ændres overskrifterne »For den traditionelle betegnelse »Reserva«« og »For den traditionelle betegnelse »Gran Reserva««. Dette berører ikke enhedsdokumentet.

For rød »Reserva«-vin indføres der minimumsfrister for lagring på flaske, og for rød »Gran Reserva«-vin forkortes denne frist, i begge tilfælde inden for de minimumsfrister, som er fastsat i den spanske lovgivning om anvendelse af disse traditionelle betegnelser.

Definitionen af den supplerende traditionelle betegnelse »Reserva« omfattede ikke en minimumsperiode for lagring på flaske i den definition, som fremgår af lov nr. 6/2015 af 12. maj 2015 eller i produktspecifikationen for den beskyttede oprindelsesbetegnelse »Rioja«. Dette var derfor op til producenten, som frit kunne beslutte, hvornår den rette balance og de rette forhold var opnået for den pågældende kategori. På grundlag af den organoleptiske kontrol af vin, der er blevet mærket til forsendelse på vinlageret og erhvervet på salgsstedet, blev det besluttet, at det ville være et klart kvalitativt skridt fremad at fastsætte et minimumstidsrum for lagring på flaske i tilfælde af rødvin med hensyn til den samlede minimumstid, som er angivet i definitionen, og at det ville være i overensstemmelse med den løbende forbedring, som Rioja altid har forpligtet sig til. På plenarmødet om den beskyttede oprindelsesbetegnelse »Rioja« den 11. november 2016 blev det derfor besluttet at fastsætte en periode på mindst seks måneder for lagring på flaske for rød »Reserva«-vin for at følge fadlagringen, som skal vare i mindst et år. Samlet set skal hele modnings- og lagringsprocessen vare mindst 36 måneder.

Definitionen af den traditionelle supplerende benævnelse »Gran Reserva« indebærer en vis mangel på fleksibilitet i produktspecifikationen for den beskyttede oprindelsesbetegnelse »Rioja« sammenlignet med definitionen i lov nr. 6/2015 af 12. maj 2015, som fastsatte en mindsteperiode for lagring på flaske på 36 måneder efter 24 måneders lagring på fad. I henhold til spansk lovgivning skal denne periode på fad vare mindst 18 måneder, men det præciseres ikke, hvor længe vinen skal forblive på flaske. Rioja har strengere krav med hensyn til minimumstiden for lagring på fad — 24 måneder — da dette anses for at give mulighed for større alsidighed og mere udtryksfuld vin, samtidig med at der opnås en optimal kvalitet. Mindsteperioden for lagring på flaske reduceres til 24 måneder — selv om dette stadig er længere end den nationale lovgivning, som ikke indeholder nogen krav i denne henseende — uden at ændre minimumsperioden på 60 måneder for modning og aldring. På plenarmødet den 11. november 2016 besluttede kontrolorganet for den beskyttede oprindelsesbetegnelse »Rioja« at definere rødvin i kategorien »Gran Reserva« som vin, der er modnet og lagret i mindst 60 måneder, hvoraf den skal have tilbragt mindst 24 på fad og mindst 24 på flaske.

2.5. Tilføjelse af en ny kategori af beskyttede produkter — mousserende kvalitetsvin

Forskellige punkter i produktspecifikationen (2, 2.a.1, 2.a.2, 2.a.4, 2.a.5, 2.a.6, 2.a.7, 2.a.8, 2.b, 3.b.1, 3.b.2, 3.b.3, 3.b.4, 3.c, 7, 8.b.5.1, 8.b.7.2, 8.b.9, 8.b.10.3) og i enhedsdokumentet (2.3, 2.4, 2.5.1, 2.8, 2.9 mærkning) skal ændres for at indføre kravene til denne nye produktkategori og dens tilknytning.

Markedsdata viser, at mousserende vin i de seneste år har klaret sig usædvanligt godt. Som en permanent markedsorienteret betegnelse kan »Rioja« ikke gå glip af denne mulighed. En lang række spanske oprindelsesbetegnelser omfatter mousserende vin i produktspecifikationen, og den udvidelse, der er beskrevet for »Rioja«, er derfor på ingen måde en uforsvarlig eller ulogisk beslutning.

Med henblik på at opretholde de samme kvalitetsnormer som for ikkemousserende vin er det hensigten at fremstille en mousserende vin af høj kvalitet, og dette er grunden til begrænsningerne vedrørende udbytte og sukkerindhold (Brut, Extra Brut og Brut Nature). Anvendelsen af den traditionelle vinfremstillingsmetode og en lagringsperiode på mindst 15 måneder dokumenterer dette.

2.6. Område og kommunale vine

Forskellige punkter i produktspecifikationen (2.a.1, 8.b.9, 8.b.10.3, 8.b.10.10) og i enhedsdokumentet (2.6 – »Rioja Baja« ændret til »Rioja Oriental«, 2.8, 2.9, mærkning) skal ændres for at indføre de betingelser, som skal opfyldes for, at vin kan bære navnet på visse områder og kommuner.

Begrebet underområde erstattes med område, og de tre områder, der allerede eksisterer, opretholdes. Én betegnelse ændres dog (»Rioja Baja« til »Rioja Oriental«). Det vil også være muligt at angive navnet på en kommune på etiketten, hvis vinen kommer derfra.

Kontrolorganets plenarmøde opdaterede reglerne om områdeindikationer (en ændring af navnet på de underområder, der bedre giver udtryk for den filosofi, som Rioja sigter mod at nå, dvs. en enhed, der er større end disse tre afgrænsninger eller mindre geografiske enheder) og kommunen eller byen med henblik på at øge deres synlighed og promovere disse vine. Dette besvarer også bekymringerne hos producenter, opinionsdannere og slutforbrugere, som kræver flere oplysninger på mærket om den store mangfoldighed af vin, der aktuelt tilbydes på markedet med den beskyttede oprindelsesbetegnelse »Rioja«. Disse betegnelser vil supplere den traditionelle og succesrige vin, der fremstilles ved at blande vin af forskellig oprindelse.

Efter at have fastlagt reglerne for en sporbarhedsprocedure i 1998, som gav mulighed for, at navnene på kommunerne eller betegnelserne »Rioja Alta«, »Rioja Alavesa« eller »Rioja Baja« kunne fremgå af etiketten, er kontrolorganet nu gået et skridt videre ved at overveje situationer, hvor vinproducenterne dyrker vinstokke på tilgrænsende lokaliteter. Der er nu mulighed for, at op til 15 % af den samlede mængde druer kan komme fra områder uden for ovennævnte mindre enheder på disse betingelser. Kravet bliver over tid en forpligtelse for vinbruget for at fremme bæredygtighed og undgå spekulation. Denne tolerancemargin ligger inden for de muligheder, som EU-lovgivningen tilbyder.

En anden ny udvikling er størrelsen af den del af etiketten, som må bruges af kommunerne eller det, der nu kaldes områder. Frem til i dag har størrelsen af disse betegnelser på vinetiketterne været begrænset til højst to tredjedele af den størrelse, der var tildelt »Rioja«. Fra nu af kan de vises på lige fod, og det eneste krav er, at de ikke må være mere fremtrædende end betegnelsen.

Rioja fortsætter med at udvide sine eksisterende kategorier som led i processen med løbende forbedring, som den har forpligtet sig til, og søger altid at fremme sin position som en af de skelsættende regioner inden for kvalitetsvin på det internationale marked. Denne klassificering af det eksisterende vinudbud medfører visse krav, der gør det muligt at garantere kvaliteten af produktet og nøjagtigheden af betegnelserne på etiketterne.

2.7. Ændring af farveintensiteten for rosévin

Punkt 2.a.3 i produktspecifikationen skal ændres, men dette medfører ingen ændring af enhedsdokumentet.

Rosévin med mindre farveintensitet er tilladt.

I betragtning af det intensitetsinterval, der er fastsat for mousserende kvalitetsvin, der er omfattet af denne BOB, er det en god idé at være konsekvent og anvende de samme kategorier som dem, der anvendes for ikkemousserende rosé, som den dækker, samtidig med at de også dækker vin med mindre farveintensitet, som er populær lige nu, og som efterspørges af forbrugerne.

2.8. Ændring af datoer for beregning af lagringsperioder

Punkt 3.c i produktspecifikationen skal ændres, men dette medfører ingen ændring af enhedsdokumentet.

Datoen, hvorfra lagringsperioden beregnes, nævnes ikke længere for vin, der bærer den traditionelle betegnelse »Crianza«. Kontrolorganet er bemyndiget til at indgå aftaler i denne henseende.

Årsagen til denne ændring er, at høsten er startet tidligere i de seneste år. Det er blevet bemærket, at denne omstændighed igen førte til, at vinproduktionen også blev fremrykket, og at vinen hældes på fad tidligere. Det betyder, at der var en uoverensstemmelse mellem det, der rent faktisk skete, og starten af beregningen i henhold til varespecifikationen.

Det bemærkes endvidere, at datoen den 1. oktober, som er angivet i samme afsnit, skal rykkes frem ved beregningen af starten på de to kalenderår, som lagringen skal vare, i lyset af de nuværende omstændigheder og ovennævnte forklaring.

Det er op til det ansvarlige organ at forvalte den beskyttede oprindelsesbetegnelse med henblik på at nå frem til aftaler i denne henseende, så det på en fleksibel måde kan ændre de omstændigheder, der opstår i fremtiden.

ENHEDSDOKUMENT

1. Betegnelse

Rioja

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

5. Mousserende kvalitetsvin

4. Beskrivelse af vinen

Hvid- og rosévin (tør og halvtør)

Hvidvin: strågul med nuancer af kalk, ren og skinnende. Aroma af grønne frugter, blomster og grøntsager, der er typiske for sorten. Moderat syreindhold med en frisk fornemmelse.

Rosévin: jordbær med et skær af hindbær (laks for Crianza-vin), lys og ren. Aroma af røde frugter og blomstertoner. Balance mellem syreindhold og frugt i munden med en frisk fornemmelse.

I begge tilfælde blandes aromaerne i lagringsprocessen med andre af egetræ (vanilje, ristet og røget), og syreindholdet integreres med de ristede toner.

— Alkoholindholdet varierer alt efter underområderne og lagringen.

— Større flygtighed i vin over et år.

— Maksimalt SO2 180 mg/l, hvis sukker < 5 g/l.

— For så vidt angår eventuelle grænser, der ikke er omfattet, finder den gældende lovgivning anvendelse. Generelle analytiske karakteristika Totalt alkoholindhold, maksimum (% vol.) Virkeligt alkoholindhold, minimum (% vol.) 10,5 Totalt syreindhold, minimum 3,5 g/l udtrykt i vinsyre Indhold af flygtig syre, maksimum (milliækvivalenter pr. l) 13,3 Totalt indhold af svovldioxid, maksimum (mg/l) 240

Hvidvin og rosévin (halvsød og sød)

Hvidvin: strågul med nuancer af kalk, ren og skinnende. Aroma af grønne frugter, blomster og grøntsager, der er typiske for sorten. Moderat syreindhold, en frisk og sød fornemmelse i munden afhængigt af typen.

Rosévin: jordbær med et skær af hindbær (laks for Crianza-vin), lys og ren. Aroma af røde frugter og blomstertoner. En balance mellem syreindhold/frugt, en frisk og sød fornemmelse i munden afhængigt af typen.

I begge tilfælde blandes aromaerne i lagringsprocessen med andre af egetræ (vanilje, ristet og røget), og syreindholdet integreres med de ristede toner.

— Alkoholindholdet varierer alt efter underområderne og lagringen.

— Større flygtighed i vin over et år.

— Maksimalt SO2 180 mg/l, hvis sukker < 5 g/l.

— For så vidt angår eventuelle grænser, der ikke er omfattet, finder den gældende lovgivning anvendelse. Generelle analytiske karakteristika Totalt alkoholindhold, maksimum (% vol.) Virkeligt alkoholindhold, minimum (% vol.) 10,5 Totalt syreindhold, minimum 3,5 g/l udtrykt i vinsyre Indhold af flygtig syre, maksimum (milliækvivalenter pr. l) 25 Totalt indhold af svovldioxid, maksimum (mg/l) 240

Rødvin (tør og halvtør)

Ung vin er lilla med violette toner. »Crianza«-vin er rødbrun og kirsebærrød. »Reserva«-vin er kirsebærrød med antydninger af rubinrød. »Gran Reserva«-vin er rubinrød med rødbrune toner. Næse: intens frugt, sorts- og blomstertoner, med aroma af ristet egetræ for »Crianza«-vin. »Reserva«- og »Gran Reserva«-vin er mere komplekse med en krydret aroma. Smag: aromatisk med balanceret indhold af syre/alkohol/tanniner. Lagring giver øget blødhed og forlænger smagen.

— Grænseværdierne for alkoholindhold varierer, alt efter områderne og lagringen.

— Flygtighed: tør vin på over et år, højst 1 g/l op til 10 % vol. og 0,06 g/l for hver alkoholgrad over 10 % vol.

— SO2: Højst 140 mg/l, hvis sukker < 5 g/l.

— For så vidt angår eventuelle grænser, der ikke er omfattet, finder den gældende lovgivning anvendelse. Generelle analytiske karakteristika Totalt alkoholindhold, maksimum (% vol.) Virkeligt alkoholindhold, minimum (% vol.) 11,5 Totalt syreindhold, minimum 3,5 g/l udtrykt i vinsyre Indhold af flygtig syre, maksimum (milliækvivalenter pr. l) 13,3 Totalt indhold af svovldioxid, maksimum (mg/l) 180

Mousserende kvalitetsvin (hvidvin eller rosé)

Vin med kontinuerlig udledning af kuldioxid, som har en visuel form, som består af »fine bobler«, når den serveres.

Mousserende kvalitetsvin vil ligesom en cuvée efter den første gæring være klar og uden partikler i suspension, og der er forskellige nuancer af gul eller rosa farve.

Aromaen skal have positive egenskaber med hensyn til friskhed og frugt med den kompleksitet, der er forbundet med at hvile på bundfaldet under den anden gæring. Dette ses tydeligst i »Reserva«- og »Gran Añada«-vin. Den skal være fri for fejl, navnlig fejl som følge af oxidation eller reduktion.

— For så vidt angår eventuelle grænser, der ikke er omfattet, finder den gældende lovgivning anvendelse.

Maksimalt virkeligt alkoholindhold 13 % vol.

Generelle analytiske karakteristika Totalt alkoholindhold, maksimum (% vol.) Virkeligt alkoholindhold, minimum (% vol.) 11 Totalt syreindhold, minimum 5,5 g/l udtrykt i vinsyre Indhold af flygtig syre, maksimum (milliækvivalenter pr. l) 10,83 Totalt indhold af svovldioxid, maksimum (mg/l) 140

5. Vinfremstillingsmetoder

a) Væsentlige ønologiske fremgangsmåder

Dyrkningsmetoder

Vinmarker anses for at begynde at producere i deres fjerde vækstcyklus (eller før, hvis de godkendes).

Densitet: min. 2 850 — maks.10 000 vinstokke/ha

Beskærings-/træningssystemer: gobeletbeskæring og varianter deraf, dobbeltsidig, guyotbeskæring, enkel eller ensidig beskæring, quarantebeskæring (kun Chardonnay, Sauvignon Blanc, Verdejo, hvid Maturiana, hvid Tempranillo og Turruntés).

Maksimal last: 12 knopper/vinstok 16 for de nævnte hvide sorter og 14 for Grenache. Mulige undtagelser.

Kunstvanding: tilladt. Mellem den 15. august og høsten må kunstvanding kun ske ved hjælp af lokale systemer, og anmeldelsen skal indgives skriftligt 24 timer i forvejen. Sprinklervanding tilladt, hvis tilladelsen gives. Andre metoder er forbudt.

For mousserende kvalitetsvin skal druerne høstes manuelt (mekanisk høst er forbudt).

Specifik ønologisk fremgangsmåde

Andelen af sorter afhængigt af vintyperne:

RØD: mindst 95 % af de røde sorter, hvis druerne afstilkes, og 85 %, hvis de er hele.

HVID: 100 % hvide druer.

ROSÉ: mindst 25 % røde druer

MOUSSERENDE KVALITETSVIN (HVIDVIN OG ROSÉ): med hvide og/eller røde druer. Rosé skal indeholde mindst 25 % røde druer.

Den valgfri blanding af druer skal ske efter levering.

Druernes karakteristika: sunde og med et minimumsindhold af alkohol på: 11 % vol. for rødvin, 10,5 % vol. for hvidvin og 9,5 % vol. for mousserende kvalitetsvin.

Maksimalt forarbejdningsudbytte

— 70 l/100 kg høst for vin. Dette kan variere i særlige tilfælde inden for visse grænser.

— 62 l/100 kg høst for mousserende kvalitetsvin. Dette kan variere i særlige tilfælde inden for visse grænser.

— 65 l/100 kg høst for vin med betegnelsen »viñedo singular» [enkeltmarksvin]. Inden ændring tilladt.

Restriktioner, der er relevante for vinfremstilling

Forbud

— Anvendelse af dele af most eller vin fremstillet ved utilstrækkeligt tryk i beskyttet vin.

— Kontinuerlige skruepresser, knusemaskiner med centrifugalvirkning, forvarmning af druer eller opvarmning af most, når druebrændevinen er til stede for at fremtvinge ekstraktion af farvestoffer.

— Anvendelse af stykker af egetræ i produktion, lagring og opbevaring.

— Blanding af forskellige vintyper med henblik på at opnå vin, der adskiller sig fra den blandede vin.

Særlige betingelser for vinproduktion

— Fadfermentering: kun for hvidvin og rosévin, som skal være på fad i mindst en måned.

— Kulstofudblødning: den maksimale procentdel af hvide druer, der er tilladt ved fremstilling af rødvin, er 5 % for afstilkede druer og 15 % for hele druer.

— Mousserende kvalitetsvin: den traditionelle metode. Mindst 15 på hinanden følgende måneder mellem tirage og degorgering i samme flaske. Hele produktionsprocessen, herunder mærkning, på samme vinbrug. Ved sekundær gæring må det faktiske alkoholindhold ikke overstige 1,5 % vol. Ekspeditionslikøren må ikke forhøje det faktiske alkoholindhold mere end 0,5 % vol. Efter degorgering må vinen overføres uden filtrering til glasflasker med en kapacitet på mindre end 0,75 liter eller mindst 3 liter. Forsuring og affarvning er forbudt.

b) Maksimumsudbytter

Røde sorter

6 500 kg druer pr. hektar

Røde sorter

45,5 hektoliter pr. hektar

Hvide sorter

9 000 kg druer pr. hektar

Hvide sorter

63 hektoliter pr. hektar

Røde druer bestemt til »viñedo singular« [enkeltmarksvin]

5 000 kg druer pr. hektar

Røde druer bestemt til »viñedo singular« [enkeltmarksvin]

32,5 hektoliter pr. hektar

Hvide druer bestemt til »viñedo singular« [enkeltmarksvin]

6 922 kg druer pr. hektar

Hvide druer bestemt til »viñedo singular« [enkeltmarksvin]

44,99 hektoliter pr. hektar

6. Afgrænsning af det geografiske område

RIOJA ALTA

Den selvstyrende region Rioja

Ábalos

Alesanco

Alesón

Anguciana

Arenzana de Abajo

Arenzana de Arriba

Azofra

Badarán

Bañares

Baños de Río Tobía

Baños de Rioja

Berceo

Bezares

Bobadilla

Briñas

Briones

Camprovín

Canillas

Cañas

Cárdenas

Casalarreina

Castañares de Rioja

Cellórigo

Cenicero

Cidamón

Cihuri

Cirueña

Cordovín

Cuzcurrita de Río Tirón

Daroca de Rioja

Entrena

Estollo

Foncea

Fonzaleche

Fuenmayor

Galbárruli

Gimileo

Haro

Hervías

Herramélluri

Hormilla

Hormilleja

Hornos de Moncalvillo

Huércanos

Lardero

Leiva

Logroño

Manjarrés

Matute

Medrano

Nájera

Navarrete

Ochánduri

Ollauri

Rodezno

Sajazarra

San Asensio

San Millán de Yécora

San Torcuato

San Vicente de la Sonsierra

Santa Coloma

Sojuela

Sorzano

Sotés

Tirgo

Tormantos

Torrecilla sobre Alesanco

Torremontalbo

Treviana

Tricio

Uruñuela

Ventosa

Villalba de Rioja

Villar de Torre

Villarejo

Zarratón

Provinsen Burgos (Miranda de Ebro): El Ternero (enklave)

RIOJA ORIENTAL

Den selvstyrende region Rioja

Agoncillo

Aguilar del Río Alhama

Albelda

Alberite

Alcanadre

Aldeanueva de Ebro

Alfaro

Arnedillo

Arnedo

Arrúbal

Ausejo

Autol

Bergasa

Bergasilla

Calahorra

Cervera del Río Alhama

Clavijo

Corera

Cornago

El Redal

El Villar de Arnedo

Galilea

Grávalos

Herce

Igea

Lagunilla de Jubera

Leza del Río Leza

Molinos de Ocón

Murillo de Río Leza

Muro de Aguas

Nalda

Ocón (La Villa)

Pradejón

Préjano

Quel

Ribafrecha

Rincón de Soto

Santa Engracia de Jubera (det nordlige område)

Santa Eulalia Bajera

Tudelilla

Villamediana de Iregua

Villarroya

Den selvstyrende region Navarre

Andosilla

Aras

Azagra

Bargota

Mendavia

San Adrián

Sartaguda

Viana

RIOJA ALAVESA

Provinsen Álava

Baños de Ebro

Barriobusto

Cripán

Elciego

Elvillar de Alava

Labastida

Labraza

Laguardia

Lanciego

Lapuebla de La barca

Leza

Moreda de Alava

Navaridas

Oyón

Salinillas de Buradon

Samaniego

Villabuena de Álava

Yécora

Vinbrug i kommunen Lodose på Ebros højre bred, som fremgår af kontrolorganets register over vinbrug pr. 29. april 1991, er fortsat registreret, så længe de findes.

Eventuelle ændringer i grænserne for de kommuner, som indgår i produktionsområdet, betyder ikke, at registrerede vinbrug fjernes fra registret over vinbrug.

Produktionsområdet omfatter mindre geografiske enheder, der hedder »viñedos singulares« [enkeltmarker]. De er mindre end en kommune og kan bestå af én enkelt matrikel eller forskellige matrikler. Vinstokkene skal være mindst 35 år gamle.

7. Primære druesorter

GARNACHA HVID

ALARIJE — MALVASÍA RIOJANA

ALBILLO MAYOR — TURRUNTÉS

SAUVIGNON BLANC

TEMPRANILLO

HVID TEMPRANILLO

VERDEJO

RØD GRENACHE

CHARDONNAY

MACABEO — VIURA

HVID MATURANA

RØD MATURANA

MAZUELA

GRACIANO

8. Tilknytning til det geografiske område

VIN

Vin, der er fremstillet af druer fra Rioja Alta, er kendetegnet ved den særlige påvirkning af klimaet ved Atlanterhavet. Dette giver vinen et moderat alkoholindhold og et højt syreindhold. Derfor er vinen egnet til lagring på fad. Området har færre timers dagslys i løbet af vækstcyklussen end området længere mod syd, der er omfattet af betegnelsen. Det har også mere nedbør, hvilket har direkte indflydelse på syreindholdet. Disse faktorer øger sammen med den beskyttelse, der ydes af Sierra de Cantabria, vinens kendetegn, enten i sig selv eller blandet med vin fra andre områder. Med hensyn til området Rioja Alavesa betyder konvergensen mellem klimaet i Atlanterhavet og Middelhavsområdet, at vinen har et relativt højere alkoholindhold end den tidligere nævnte vin. Den har også et lavere syreindhold og er mere alsidig, da den er egnet til at blive forbrugt med det samme og til lagring. Beskyttelsen fra Sierra de Cantabria mod nord er endnu mere væsentlig. Timerne med dagslys svarer til dagtimerne i Rioja Alta, men nedbøren er noget mindre. Alsidigheden er ideel for fremstilling af blandet vin. Endelig er der for vinene fra det sydligste område, Rioja Oriental, mindre nedbør og et særligt middelhavsklima, der generelt er kendetegnet ved mere sol. Vinen har et højere alkoholindhold og mere aroma og er ideel til blanding med henblik på fremstilling af vin til lagring. Samtidig resulterer klimaforholdene i vin, der også kan anvendes til et mere umiddelbart forbrug.

Jordbundsanalyser omfatter tre hovedtyper. For det første findes der de ler- og kalkholdige jorder i den nordligste del af området, der er dækket af betegnelsen. De udgør den primære kilde til vindyrkning og er beliggende mellem Rioja Alavesa og Rioja Alta. I sidstnævnte område og i Rioja Oriental er der da også tale om alluvialjord og jernholdig lerjord, som giver vin med mindre fylde end tidligere nævnt.

Økonomisk set tegner vin sig for 20 % af regionens BNP. Den gamle praksis med vindyrkning og vinens afgørende betydning i regionen er ensbetydende med afhængighed af vinens bæredygtighed. Der drages derfor fuld fordel af de beskrevne naturlige betingelser. Der er især tale om specialiteten med at lagre vin, som har resulteret i en af de højeste koncentrationer af egetræsfade i verden.

MOUSSERENDE KVALITETSVIN

Selv om betegnelsen primært er kendt for produktionen af ikkemousserende vin, har visse vinbrug ikke desto mindre fremstillet mousserende kvalitetsvin ved hjælp af den traditionelle metode siden midten af det 19. århundrede, hvilket afstedkommer både knowhow og erfaring.

Friskhed og syreindhold er to centrale elementer i fremstillingen af mousserende kvalitetsvin. Betegnelsen ligger inden for et område med køligere temperaturer ifølge Winklerskalaen. Dette bidrager til korte vækstcyklusser, der fører til en korrekt fenolisk modenhed uden at nå et højt alkoholindhold: træk, der giver det ideelle udgangspunkt for fremstillingen af denne vin.

9. Vigtige yderligere betingelser

Retlig ramme:

Den nationale lovgivning

Type af yderligere betingelse:

Emballering i det afgrænsede geografiske område

Beskrivelse af betingelsen:

Vin, der er omfattet af den beskyttede oprindelsesbetegnelse »Rioja«, må kun aftappes på registrerede vinlagre, som er registreret hos kontrolorganet. Ellers må vinen ikke anvende betegnelsen.

Dette krav er fastsat som svar på, at kvaliteten af den vin, der til sidst tilbydes forbrugeren, er højere, når vinen er blevet transporteret og aftappet uden for produktionsområdet, end når disse operationer udføres i området. Formålet med kravet er at beskytte Rioja-vinens fine omdømme ved at styrke kontrollen med vinens særlige kendetegn og kvalitet. Det beskytter den beskyttede oprindelsesbetegnelse, som alle de berørte producenter nyder godt af. Afgørelsen blev bekræftet ved en dom afsagt af Den Europæiske Unions Domstol den 16. maj 2000.

Retlig ramme:

Den nationale lovgivning

Type af yderligere betingelse:

Supplerende bestemmelser om mærkning

Beskrivelse af betingelsen:

Betegnelsen »RIOJA« skal have en fremtrædende plads, og følgende elementer bør placeres lige under betegnelsen: »Denominación de Origen Calificada« (beskyttet oprindelsesbetegnelse) og kontrolorganets stempel, varemærket og navnet eller firmanavn på en registreret vinproducent eller et handelsnavn.

Der må ikke henvises til udtrykkende »fad« eller »træ» i forbindelse med markedsføring, reklame og mærkning af vin, før lagringsprocessen er afsluttet.

Det er tilladt at anvende navnet på et område eller en kommune, når druen kommer derfra, og når den er produceret, lagret (i det omfang det er relevant) og tappet på flaske der. Dog må højst 15 % af de druer, der anvendes til fremstilling af vinen, stamme fra registrerede vinbrug beliggende i kommuner, der grænser op til det område eller den kommune, hvor producenten er hjemmehørende, og det skal dokumenteres, at man har eksklusive rettigheder til de ovennævnte 15 % af druerne er tilgængelige på et eksklusivt grundlag i mindst 10 på hinanden følgende år.

For så vidt angår mousserende kvalitetsvine, skal udtrykket »Método Tradicional« [traditionel metode] anføres umiddelbart under det udtryk, der henviser til sukkerindholdet, og med en skriftstørrelse, der ikke kan overstige den, der anvendes for betegnelsen »Rioja«.

På etiketten med de obligatoriske oplysninger må skriftstørrelsen på angivelsen »Método Tradicional« [traditionel metode] ikke være mindre end 0,3 cm.

Udtrykket »viñedo singular« [enkeltmarksvin] skal fremgå umiddelbart under den betegnelse, der er registreret som varemærke, med en skriftstørrelse, en tykkelse og en farve, der ikke er større end den, der anvendes for betegnelsen »Rioja«.

Link til produktspecifikationen

http://www.mapama.gob.es/es/alimentacion/temas/calidad-agroalimentaria/calidad-diferenciada/dop/htm/dop_rioja.aspx

(1) EUT L 347 af 20.12.2013, s. 671.